وەزیری بەرگریی سوید، عەرەبستانی پێ دیکتاتۆر نییە
وەزیری بەرگریی سوید کارین ئێنستروێم نایەوێ عەرەبستانی سعوودی بە وڵاتێکی دیکتاتۆر ناو بەرێ. ئەمەش بۆتە جێی ڕەخنەی ڕێکخراوی چالاکی مافی مرۆڤی ناودێر بە (Civil Rights Defenders). ئەمە لە حالێکدایە کە عەرەبستانی سعوودی کەرەسەی بەرگری و بۆ نموونە مووشەکی بیل لە سوید دەکڕێ.
کارین ئێنستروێم وەک وەزیری نوێی بەرگریی سوید هەر لە سەرەتاوە ئەم ڕەخنەیەی هاتە سەر کە عەرەبستان بە دیکتاتۆر دانانێ، ئێستا پاش چوار مانگ دیسانیش هەر لەو قسەیەی خۆی پاشگەز نەبۆتەوە.
ئێنستروێم دەڵێ ئەو وڵاتان بەم شیوەیە دابەش ناکات بەڵام زۆر ئاشکرایە کە ناتوانێ بڵێ عەرەبستان وڵاتێکی دیموکرات نییە.
ڕۆبەرت هۆرد سەرۆکی ڕێکخراوی (Civil Rights Defenders) دەڵێ ئەم بۆچوونەم پێ سەیرە. ئەمە نیشانەی ترسە لەوەی نەکا لە نرخاندنی ئەم وڵاتەدا زۆر بڕوا. کەچی عەرەبستان ئەم وڵاتە نییە کە وای باس بکەی. دیارە دیکاتۆرییە و ئا!
هۆرد پێی وایە کە ئێسنتروێم بۆنموونە لەبەر بازرگانیی چەک لە نێوان سوید و عەرەبستاندا ئاوا لەم وڵاتە دەدوێ.